ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2518/97 υποβολή: Gerhard Schmid (PSE) προς την Επιτροπή (22 Iουλίου 1997)

Θέμα: Ιδιωτικές προμήθειες αστυνομικών στολών στη Βαυαρία

Την 1η Απριλίου 1997, η Βαυαρία ιδιωτικοποίησε την προμήθεια αστυνομικών στολών. Αποφασίστηκε η σύναψη σύμβασης με την εταιρεία Quelle για ανάθεση έργου 15 εκατ. γερμανικών μάρκων ετησίως. Οι υπάλληλοι της αστυνομίας μπορούν να παραγγέλουν τη στολή τους από ειδικό κατάλογο. Η εταιρεία Quelle αποτελεί τον αποκλειστικό προμηθευτή.

1. Θα έπρεπε να προκηρύξει το Βαυαρικό Υπουργείο Εσωτερικών έναν πανευρωπαϊκό μειοδοτικό διαγωνισμό για την ανάθεση του έργου αυτού;

2. Εάν τούτο συμβαίνει, έχει εξετάσει η Επιτροπή το ζήτημα αυτό; Εάν δεν το έχει πράξει, σε ποιούς λόγους οφείλεται;

Απάντηση του κ. Monti εξ ονόματος της Επιτροπής (19 Σεπτεμβρίου 1997)

1. Η Επιτροπή δεν γνωρίζει την υπόθεση που αναφέρει το Αξιότιμο Μέλος του Κοινοβουλίος.

Η Επιτροπή, προκειμένου να εκφράσει την άποψή της, θα πραγματοποιήσει τις απαραίτητες επαφές για να λάβει ακριβείς πληροφορίες σχετικά με τη φύση και τους όρους της σύμβασης, ώστε να διαπιστώσει εάν θα πρέπει να εφαρμοσθεί η οδηγία του Συμβουλίου 93/36/ΕΟΚ της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων προμηθειών ((ΕΕ L 199 της 9.8.1993. )).

2. Επειδή η Επιτροπή δεν είχε πληροφορίες για την υπόθεση που αναφέρει το Αξιότιμο Μέλος του Κοινοβουλίου, δεν κατέστη δυνατόν να εξετάσει τη σχετική διαδικασία.
ΓΡΑΠΤΗ ΕΡΩΤΗΣΗ E-2584/97 υποβολή: Hilde Hawlicek (PSE) προς την Επιτροπή (29 Iουλίου 1997)

Θέμα: Επέκταση των μορφωτικών προγραμμάτων στις χώρες ΚΑΕ

Από το 1998 θα επεκταθούν τα προγράμματα SOKRATES και LEONARDO στις χώρες ΚΑΕ.

Ποιά μέτρα λαμβάνει η Επιτροπή προκειμένουν οι μαθητές και φοιτητές των κρατών μελών της ΕΕ, οι οποίοι συμμετέχουν στα προγράμματα στις χώρες ΚΑΕ, κατέχουν και τις γλώσσες αυτών των κρατών;

Απάντηση της κας Cresson εξ ονόματος της Επιτροπής (2 Οκτωβρίου 1997)

Οι αποφάσεις των συμβουλίων σύνδεσης που θεσπίζουν τον τρόπο συμμετοχής των συνδεδεμένων κρατών της Κεντρικής και Ανατολικής Ευρώπης στα προγράμματα ΣΩΚΡΑΤΗΣ, LEONARDO DA VINCI και Νέοι για την Ευρώπη, προβλέπουν στο άρθρο 2:

«Οι ενέργειες για τη γλωσσική προετοιμασία και κατάρτιση αφορούν τις επίσημες γλώσσες της Κοινότητας. Σε εξαιρετικές περιπτώσεις, εφόσον το απαιτεί η εφαρμογή των προγραμμάτων, είναι δυνατή η αποδοχή άλλων γλωσσών».

Κατά γενικό κανόνα, οι γλώσσες των χωρών της Κεντρικής και Ανατολικής Ευρώπης δεν θεωρούνται συνεπώς ως γλώσσες προτεραιότητας ούτε ως γλώσσες στόχοι σε σχέση με το πρόγραμμα. Ωστόσο, στο πλαίσιο της κινητικότητας, και με σκοπό να εξασφαλιστεί η αμοιβαιότητα των ανταλλαγών, η εκμάθηση της γλώσσας της χώρας υποδοχής μπορεί να αποδειχθεί απαραίτητη για τους μαθητές, σπουδαστές, καθηγητές ή νέους που παρακολουθούν μαθήματα κατάρτισης και μεταβαίνουν στις χώρες της Κεντρικής και Ανατολικής Ευρώπης.

Στις ειδικές αυτές περιπτώσεις, εφόσον το απαιτεί η εφαρμογή των προγραμμάτων, οι αποφάσεις των συμβουλίων σύνδεσης παρέχουν τη δυνατότητα χρηματοδότησης των ενεργειών γλωσσικής κατάρτισης. Η Επιτροπή έχει υπόψη της τις εύλογες ανάγκες στο θέμα αυτό.
ΓΡΑΠΤΗ ΕΡΩΤΗΣΗ E-2245/97 υποβολή: Kirsi Piha (PPE) προς την Επιτροπή (2 Iουλίου 1997)

Θέμα: Κατάσταση στη Λαϊκή Δημοκρατία του Κονγκό

Άρθρα εφημερίδων αποκαλύπτουν ότι στο Κονγκό υπάρχουν μεγάλα στρατόπεδα προσφύγων τα οποία χρησιμοποιούνται ουσιαστικά για την ομαδική εξόντωση των ανθρώπων. Σύμφωνα με υπολογισμούς, στο Κονγκό έχουν καταφύγει περίπου 40.000 πρόσφυγες. Κανείς δεν είναι προς το παρόν σε θέση να πει με ακρίβεια πόσοι από αυτούς έχουν ήδη πεθάνει ή πόσοι πρόκειται να πεθάνουν στα στρατόπεδα αυτά απάνθρωπης μεταχείρισης.

Σε ποιές ενέργειες προτίθεται να προβεί η Επιτροπή προκειμένου να εντοπισθούν τα γεγονότα που οδήγησαν στη δημιουργία της καταστροφικής αυτής κατάστασης και ποιά μέτρα προτίθεται να λάβει για τον εντοπισμό και την προσαγωγή των υπεύθυνων στο αρμόδιο διεθνές δικαστήριο;

Απάντηση του κ. Pinheiro εξ ονόματος της Επιτροπής (4 Σεπτεμβρίου 1997)

Η εξέγερση της συμμαχίας των δημοκρατικών δυνάμεων για την απελευθέρωση του Κογκό/Ζαΐρ (AFDL), περί τα τέλη του 1996, είχε ως συνέπεια τη διασπορά των προσφύγων από τη Ρουάντα, οι οποίοι ήταν εγκατεστημένοι στο Κιβού από το 1994.

Κατά τους υπολογισμούς, περίπου 600.000 με 800.000 πρόσφυγες επανέκαμψαν στη Ρουάντα, ενώ οι υπόλοιποι, των οποίων ο αριθμός είναι δύσκολο να υπολογιστεί (περίπου 200.000 άτομα, σύμφωνα με την Ύπατη Αρμοστεία των Ηνωμένων Εθνών για τους Πρόσφυγες), μετακινήθηκαν για να αποφύγουν την προέλαση των δυνάμεων της AFDL. Ορισμένοι αναζήτησαν καταφύγιο στα μετόπισθεν ή σε όμορες χώρες της Λαϊκής Δημοκρατίας του Κογκό (πρώην Ζαΐρ), αλλά πολλοί απ'αυτούς είναι πιθανό να έπεσαν θύματα διώξεων ή να πέθαναν από εξάντληση.

Οι πληροφορίες, που προέρχονται κυρίως από τις πολυάριθμες μη κυβερνητικές οργανώσεις που δρουν στην περιοχή, κάνουν λόγο για σοβαρές παραβιάσεις των δικαιωμάτων του ανθρώπου και για σφαγές. Κατόπιν αυτού, τα Ηνωμένα Έθνη αποφάσισαν να αποστείλουν επιτόπου εξεταστική επιτροπή.

Η Ένωση ζήτησε από την κυβέρνηση του Προέδρου Καμπιλά, με αρκετές δημόσιες δηλώσεις της και με διαβήματα της κοινοτικής τρόικας στην οποία συμμετέχει ενεργά και η Επιτροπή, να σεβαστεί πλήρως το δίκαιο στον ανθρωπιστικό τομέα και να επιτρέψει στις ανθρωπιστικές οργανώσεις την ελεύθερη πρόσβαση σε όλες τις περιοχές της χώρας, ώστε να είναι σε θέση να παράσχουν τη συνδρομή τους στους πρόσφυγες. Ακόμη, η Ένωση ζήτησε από την κυβέρνηση να επιτρέψει χωρίς χρονοτριβή στην εξεταστική αποστολή των Ηνωμένων Εθνών να διερευνήσει ανεμπόδιστη τις κατηγορίες για τη διενέργεια σφαγών στο έδαφος του Κογκό.
ΓΡΑΠΤΗ ΕΡΩΤΗΣΗ E-2775/97 υποβολή: Marjo Matikainen-Kallstrφm (PPE) προς την Επιτροπή (1 Σεπτεμβρίου 1997)

Θέμα: Οικονομικές επιδράσεις από την εφαρμογή του προγράμματος Natura 2000

Η δημιουργία του δικτύου προστασίας Natura 2000 σύμφωνα με τις επιταγές της οδηγίας για τους οικοτόπους είναι ιδιαίτερα δυσχερής δεδομένων των αντιφατικών καταστάσεων οι οποίες γεννούνται στα κράτη μέλη λόγω των διαφορών ως προς τα συμφέροντα μεταξύ των ενδιαφερομένων.

Ως εκ τούτου ερωτώ την Ευρωπαϊκή Επιτροπή: Θα απαγορευθούν, π.χ., οι ενέργειες για εντοπισμό κοιτασμάτων μετάλλων σε περιοχές που προστατεύονται στο πλαίσιο του προγράμματος Natura;

Επιπλέον, ποιός θα έχει το δικαίωμα να δίνει την άδεια βάσει, π.χ., οικονομικών κριτηρίων για χρήση μιάς περιοχής η οποία έχει υπαχθεί στο πρόγραμμα Natura; Έχει το δικαίωμα η Ευρωπαϊκή Επιτροπή να μεταβάλει τις περιοχές που έχουν οριοθετηθεί από τα κράτη μέλη;

Απάντηση της κας Bjerregaard εξ ονόματος της Επιτροπής (22 Σεπτεμβρίου 1997)

Το δίκτυο Natura 2000 υλοποιείται σύμφωνα με την οδηγία του Συμβουλίου 92/43/ΕΟΚ (οδηγία για τους οικοτόπους) ((EE L 206 της 22.7.1992. )). Το άρθρο 6 της οδηγίας προβλέπει ότι τα κράτη μέλη οφείλουν να λαμβάνουν μέτρα για να αποφεύγουν την υποβάθμιση των φυσικών οικοτόπων και ειδών εντός των ζωνών της Natura 2000.

Ηοδηγία ούτε επιτρέπει ούτε απαγορεύει εκ των προτέρων κάποια οικονομική δραστηριότητα. Κάθε σχέδιο ή έργο (για παράδειγμα, αναζήτηση κοιτασμάτων) που επιδέχεται να επηρεάσει τόπο ενταγμένο στο Natura 2000 πρέπει να αξιολογείται από το κράτος μέλος (άρθρο 6 παράγραφοι 3 και 4).

Εάν ένα κράτος μέλος αποφασίσει να επιτρέψει έργο μολονότι πλήττει τη διατήρηση ενός τόπου, οφείλει να πληροφορεί την Επιτροπή για τα υιοθετούμενα αντισταθμιστικά μέτρα. Όποτε ο τόπος αυτός αποτελεί ενδιαίτημα ενός τύπου φυσικού οικοτόπου ή είδους περιλαμβανόμενου στον πίνακα προτεραιότητας, πρέπει να ζητείται η γνώμη της Επιτροπής.
ΓΡΑΠΤΗ ΕΡΩΤΗΣΗ E-2570/97 υποβολή: Glyn Ford (PSE) προς την Επιτροπή (24 Iουλίου 1997)

Θέμα: Διώξεις στα κράτη μέλη

Ποιές είναι οι στοιχειώδεις δημοκρατικές προδιαγραφές που πρέπει να θεσπισθούν προκειμένου να εξασφαλισθεί ότι δεν θα είναι δυνατές τυχόν διώξεις σε κράτη μέλη της ΕΕ;

Απάντηση του κ. Van den Broek εξ ονόματος της Επιτροπής (10 Σεπτεμβρίου 1997)

Στο πλαίσιο των κρατών μελών, ο σεβασμός των δικαιωμάτων του ανθρώπου και των θεμελιωδών ελευθεριών εξασφαλίζεται σε μεγάλο βαθμό από αποτελεσματικά συστήματα ελέγχου, τόσο στο εσωτερικό μέσω εσωτερικών προσφυγών, όσο και στο εξωτερικό, από τους μηχανισμούς που έχει δημιουργήσει η Ευρωπαϊκή σύμβαση των δικαιωμάτων του ανθρώπου που όλα έχουν επικυρώσει εδώ και πολύ καιρό.
ΓΡΑΠΤΗ ΕΡΩΤΗΣΗ E-2160/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - «κατάλληλη ανάλυση»

1. Τί καλύπτει η «κατάλληλη ανάλυση» (κανονισμός 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα);

2. Με ποιό τρόπο θα διενεργούνται οι σχετικοί έλεγχοι;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ E-2581/97 υποβολή: Giuseppe Rauti (NI) προς την Επιτροπή (24 Iουλίου 1997)

Θέμα: Κρέας με ορμόνες, προέλευσης ΗΠΑ, που εισήχθη στην Ευρώπη

Για να γίνει γνωστό ποια είναι η κατάσταση, όπως διαμορφώθηκε, σε σχέση με τις πιεστικές και απειλιτικές αμερικανικές αιτήσεις για εισαγωγή στην Ευρώπη αμερικανικού βόειου κρέατος για ορμόνες.

Η Ευρωπαϊκή Ένωση, με τη σύμφωνη γνώμη των επιστημονικών επιτροπών της, απέρριψε τις αιτήσεις που έως τώρα υποβλήθηκαν, τώρα όμως η Διεθνής Οργάνωση Εμπορίου έκρινε με δηλώσεις της την ευρωπαϊκή αντίθεση «αντίθετη προς τους κανόνες του ελεύθερου διεθνούς εμπορίου».

Για να γίνει γνωστό αν, και με ποιους όρους, η Ευρωπαϊκή Ένωση θα συνεχίσει να υπερασπίζεται τις θέσεις της, σύμφωνα με τις οποίες η χρήση ορμονών στην εκτροφή ζώων, όπως συμβαίνει στις ΗΠΑ, βλάπτει σοβαρά την ανθρώπινη υγεία.

Απάντηση του κ. Fischler εξ ονόματος της Επιτροπής (18 Σεπτεμβρίου 1997)

Στις 30 Ιουνίου 1997, η Παγκόσμια Οργάνωση Εμπορίου (ΠΟΕ) κοινοποίησε στα ενδιαφερόμενα μέρη τις τελικές εκθέσεις της σχετικά με το κρέας με ορμόνες. Πράγματι, το σύνολο των εκθέσεων διαπιστώνει παράβαση τριών διατάξεων της συμφωνίας υγιεινής και φυτοϋγιεινής (SPS) από τις κοινοτικές οδηγίες οι οποίες απαγορεύουν τη χρήση ορμονών για την προώθηση της ανάπτυξης των ζώων. Οι υπεύθυνοι για τις εκθέσεις έλαβαν την απόφαση να προβούν σε προσφυγή. Έως ότου υπάρξει μια οριστική νομοθεσία στον τομέα αυτό σύμφωνα με τη διαδικασία διευθέτησης της διαφωνίας της ΠΟΕ (πιθανώς όχι πριν το Νοέμβριο του 1997), δεν είναι δυνατόν να αναφερθεί τι περιθώριο ενεργειών αφήνεται στην Κοινότητα. Εάν τα πορίσματα των υπευθύνων για τις εκθέσεις δεν υποστηριχθούν από τον αντίστοιχο φορέα της ΠΟΕ, η Κοινότητα θα διαθέτει ακόμη «μια λογική περίοδο» προκειμένου να αποφασίσει για τις επιλογές της.

Η Επιτροπή θα συνεχίσει να επικαλείται την αρχή σωφροσύνης υποστηρίζοντας τις απαιτήσεις της και την θέση ότι η Κοινότητα έχει το δικαίωμα να αποφασίζει για το ποιο είναι το επίπεδο υγιεινής προστασίας που είναι το καταλληλότερο για τους πολίτες της, πράγμα το οποίο έχει αναγνωρισθεί πλήρως από τη συμφωνία SPS.
ΓΡΑΠΤΗ ΕΡΩΤΗΣΗ E-2262/97 υποβολή: Amedeo Amadeo (NI) προς την Επιτροπή (2 Iουλίου 1997)

Θέμα: Ταμείο συνοχής - ετήσια έκθεση 1995

Όσον αφορά το «Ταμείο συνοχής - ετήσια έκθεση 1995» (έγγρ. CΟΜ(96) 388 τελ.). Ερωτάται η Ευρωπαϊκή Επιτροπή για ποιό λόγο σημειώνονται καθυστερήσεις στην υποβολή της έκθεσης και γιατί, σε ορισμένες περιπτώσεις δεν υπάρχουν επαρκή συγκρίσιμα στοιχεία όσον αφορά τα σχέδια.

Απάντηση της κ. Wulf-Mathies εξ ονόματος της Επιτροπής (11 Σεπτεμβρίου 1997)

Η ετήσια έκθεση του Ταμείου συνοχής για το 1995 υποβλήθηκε στις 4 Σεπτεμβρίου 1996. Παρ'όλο που ο κανονισμός (ΕΚ) αριθ. 1164/94 ((ΕΕ L 130 της 25.05.1994 )) για την ίδρυση του Ταμείου συνοχής δεν ορίζει προθεσμία υποβολής της έκθεσης, πρόθεση της Επιτροπής είναι να υποβάλλονται οι εκθέσεις με την ελάχιστη δυνατή καθυστέρηση. Ωστόσο, θα πρέπει να αφιερώνεται περισσότερος χρόνος στην κατάρτιση των εκθέσεων, λόγω των πολλών και ιδιαίτερων απαιτήσεων τους, των περιεχομένων τους, όπως καθορίζονται στο προσάρτημα του παραρτήματος 2 του κανονισμού, καθώς και της ανάγκης να είναι όσο το δυνατόν πληρέστερες.

Η ετήσια έκθεση περιλαμβάνει όλες τις πληροφορίες που δημοσιεύτηκαν σχετικά με τις αποφάσεις μεμονωμένων έργων. Τα στοιχεία που επιτρέπουν συγκριτική μελέτη των έργων δεν είναι πάντοτε διαθέσιμα.
ΓΡΑΠΤΗ ΕΡΩΤΗΣΗ E-2351/97 υποβολή: Roberta Angelilli (NI) προς την Επιτροπή (10 Iουλίου 1997)

Θέμα: Ενημέρωση σχετικά με την κατασκευή της σιδηροδρομικής γραμμής για τρένα υψηλής ταχύτητας Ρώμη - Νάπολη

Η Επιτροπή, στη συμπληρωματική απάντηση που έδωσε στην γραπτή μου ερώτηση Ε-0508/97 ((ΕΕ C 391 της 23.12.1997, σελ. 15.)), σχετικά με την κατασκευή της σιδηροδρομικής γραμμής για τρένα υψηλής ταχύτητας Ρώμη - Νάπολη, γνωστοποίησε ότι έκανε παρέμβαση στις ιταλικές αρχές και ότι προτίθεται να διαθέσει τα μέτρα για την εξασφάλιση της τήρησης της κοινοτικής νομοθεσίας σχετικά με την εκτίμηση των περιβαλλοντικών επιπτώσεων.

Λαμβάνοντας υπόψη τα ανωτέρω ερωτάται η Επιτροπή:

1. σε ποιές ακριβώς αρχές έκανε την παρέμβασή της;

2. Ποιά είναι λεπτομερώς τα μέτρα που προδιαθέτει για την εξασφάλιση της τήρησης της κοινοτικής νομοθεσίας σχετικά με τα έργα που απαριθμούνται στο Παράρτημα Ι της Οδηγίας 85/337/ΕΟΚ ((ΕΕ L 175 της 5.7.1985, σελ. 40.));

3. Ποιές είναι οι πτυχές κατά τις οποίες διαφέρουν ουσιαστικά οι σχετικές πρωτοβουλίες που αναλαμβάνει η Επιτροπή από τις πρωτοβουλίες όσον αφορά άλλες υποδείξεις που έχω κάνει σχετικά με τη μη τήρηση της οδηγίας 85/337/ΕΟΚ σε συνάρτηση με την κατασκευή ορισμένων έργων που εντάσσονται στο Παράρτημα ΙΙ αυτής;

4. Είναι δυνατόν οι πρωτοβουλίες που έχει αναλάβει η Επιτροπή να προξενήσουν προσωρινή παύση των εργασιών ή αναθεώρηση των έργων;

Απάντηση της κας Bjerregaard εξ ονόματος της Επιτροπής (9 Σεπτεμβρίου 1997)

Η Επιτροπή απευθύνεται πάντοτε στη Μόνιμη Ιταλική Αντιπροσωπεία στις Ευρωπαϊκές Κοινότητες, η οποία διαβιβάζει στη συνέχεια την επιστολή της Επιτροπής στα αρμόδια ιταλικά Υπουργεία 7 στην προκειμένη περίπτωση, στο Υπουργείο Περιβάλλοντος.

Τα προβλεπόμενα μέτρα σε περίπτωση παραβίασης διατάξεων της κοινοτικής νομοθεσίας συνίστανται στην έναρξη διαδικασίας επί παραβάσει, βάσει του άρθρου 169 της συνθήκης ΕΚ. Το γεγονός της γνωστοποίησης στην Επιτροπή μιας εικαζόμενης παραβίασης του κοινοτικού δικαίου δεν συνεπάγεται κατ'ανάγκη την κίνηση διαδικασίας επί παραβάσει, βάσει του άρθρου 169 της Συνθήκης ΕΚ, καθόσον τα παρουσιαζόμενα γεγονότα και τα επιχειρήματα θα πρέπει να εξακριβωθούν και να αξιολογηθούν νομικώς, κατά κανόνα έπειτα από την παραλαβή των παρατηρήσεων των εθνικών αρχών.

Σε συγκεκριμένες περιστάσεις δεν αποκλείεται η Επιτροπή - στο πλαίσιο διαδικασίας βάσει του άρθρου 169 της Συνθήκης ΕΚ - να ζητήσει από το Ευρωπαϊκό Δικαστήριο τον καθορισμό των απαραίτητων προσωρινών μέτρων βάσει του άρθρου 186 της Συνθήκης ΕΚ.
ΓΡΑΠΤΗ ΕΡΩΤΗΣΗ E-1914/97 υποβολή: Amedeo Amadeo (NI) προς το Συμβούλιο (5 Iουνίου 1997)

Θέμα: Κοινοτικό καθεστώς αλιείας/υδατοκαλλιέργειας

Σε σχέση με την πρόταση κανονισμού (ΕΚ) του Συμβουλίου που τροποποιεί τον κανονισμό (ΕΟΚ) αριθ. 3760/92 που καθιερώνει ένα κοινοτικό σύστημα της αλιείας και της υδατοκαλλιέργειας (έγγρ. CΟΜ(96) 350 τελ. 96/0183 CNS) ((ΕΕ C 316 της 25.10.1996, σελ. 13. )). Η επιτροπή εγκρίνει την πρόταση της Επιτροπής πιστεύοντας ότι καθορίζεται έτσι το καθεστώς που προβλέπει ο κανονισμός 3760/92 ((ΕΕ L 389 της 31.12.1992, σελ. 1. )).

Ερωτάται το Συμβούλιο, όσον αφορά τις δυνατότητες αλιείας τρίτων χωρών, εάν έχει λάβει σοβαρά υπόψη την κατάσταση των αλιευτικών πόρων στα κοινοτικά ύδατα, και εάν έχει μελετήσει και εξασφαλίσει, μέσω της κατανομής των δυνατοτήτων αλιείας, την σχετική σταθερότητα των δραστηριοτήτων αλιείας για κάθε κράτος μέλος.

Απάντηση (17 Οκτωβρίου 1997)

Το Συμβούλιο είναι σε θέση να διαβεβαιώσει τον αξιότιμο βουλευτή ότι λαμβάνει υπόψη τις αρχές της διατήρησης των πόρων καθώς και της σχετικής σταθερότητας των αλιευτικών δραστηριοτήτων των κρατών μελών.

Ως εκ τούτου στον καθορισμό των ποσοτήτων για τις ανταλλαγές αλιευτικών δυνατοτήτων με τις τρίτες χώρες λαμβάνονται πλήρως υπόψη οι επιστημονικές γνώμες σχετικά με την κατάσταση των πόρων και η κατανομή των ποσοστόσεων γίνεται με βάση την αρχή ης σχετικής σταθερότητας.
ΓΡΑΠΤΗ ΕΡΩΤΗΣΗ E-2122/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel -Food»- Κανονισμός αριθ. 258/97 - Έλεγχος των επιπτώσεων στην υγεία και το περιβάλλον

Κατά την εγγραφή νέων γενετικά τροποποιημένων ειδών στον κοινό κατάλογο ποικιλιών, για τις οποίες δεν απαιτείται έγκριση σύμφωνα με τον κανονισμό αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων ούτε σύμφωνα με την οδηγία αριθ. 90/220/ΕΟΚ ((ΕΕ L 117 της 8.5.1990, σελ. 15. )) για τη σκόπιμη ελευθέρωση γενετικώς τροποποιημένων οργανισμών στο περιβάλλον, πώς ελέγχονται το ακίνδυνο των ειδών αυτών για την υγεία του ανθρώπου και οι οικολογικές τους συνέπειες;

Απάντηση (20 Οκτωβρίου 1997)

Από τη διατύπωση της ερώτησης, φαίνεται ότι οι περιπτώσεις στις οποίες αναφέρεται η κα βουλευτής θα μπορούσαν να αντιστοιχούν στις περιπτώσεις που προβλέπει το άθρθρο 10, παρ. 2 της οδηγίας 90/220/ΕΟΚ ((ΕΕ L 117 της 8.5.1990, σελ. 15. )). Στο εν λόγω άρθρο αναφέρονται οι προϋποθέσεις σχετικά με την αξιολόγηση των κινδύνων.
ΓΡΑΠΤΗ ΕΡΩΤΗΣΗ E-2130/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel-Food»- Κανονισμός αριθ. 258/97 - Προϋποθέσεις έγκρισης

Ποιά είναι ακριβώς τα κριτήρια επί τη βάσει των οποίων, κατά την εξέταση αιτήσεων για την έγκριση προϊόντων στο πλαίσιο του κανονισμού αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων, αξιολογείται εάν απαιτείται έγκριση ή εάν αρκεί απλή δήλωση, στην περίπτωση που ο παραγωγός δεν έχει υποβάλει αίτηση για την έγκριση του προϊόντος;

Κοινή απάντηση στις γραπτές ερωτήσεις Ε-2126/97, Ε-2128/97 και Ε-2130/97 (20 Οκτωβρίου 1997)

Το άρθρο 3 παρ. 4 του κανονισμού 258/97 σχετικά με τα νέα τρόφιμα και τα νέα συστατικά τροφίμων προβλέπει παρέκκλιση από τη διαδικασία έγκρισης που προβλέπεται στον ίδιο κανονισμό, εφόσον τα τρόφιμα ή τα συστατικά τροφίμων, βάσει των γενικών αναγνωρισμε+νων επιστημονικών δεδομένων.

Θα μπορούσε ενδεχομέως να καθοριστεί με τη διαδικασία που προβλέπεται στο άρθρο 13 του κανονισμού, εάν ένας τύπος τροφίμου ή συστατικού τροφίμου καλύπτεται από την εν λόγω παρέκκλιση.
ΓΡΑΠΤΗ ΕΡΩΤΗΣΗ E-2138/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Σύνθεση της Επιστημονικής Επιτροπής Τροφίμων

1. Με ποιό τρόπο θα εκπροσωπείται η κοινή γνώμη στην Επιστημονική Επιτροπή Τροφίμων της ΕΕ;

2. Προβλέπεται η συμμετοχή εκπροσώπων εθνικών οργανώσεων προστασίας των καταναλωτών και του περιβάλλοντος στις συζητήσεις και τις αποφάσεις της Επιστημονικής Επιτροπής Τροφίμων;

3. Με ποιό τρόπο θα επιλέγονται στην περίπτωση αυτή οι εκπρόσωποι των εν λόγω οργανώσεων;

4. Θα έχουν οι οργανώσεις προστασίας των καταναλωτών και του περιβάλλοντος το δικαίωμα να προτείνουν τους εκπροσώπους τους;

Απάντηση (20 Οκτωβρίου 1997)

Με την επιφύλαξη των συμπληρωματικών διατάξεων προβλεπομένων από τον εσωτερικό της κανονσισμό η σύνθεση της Επιστημονικής Επιτροπής καθορίζεται από την απόφαση 69/414/ΕΟΚ βάσει της οποίας αυτή συγκροτήθηκε.
ΓΡΑΠΤΗ ΕΡΩΤΗΣΗ E-2560/97 υποβολή: Patricia McKenna (V) προς την Επιτροπή (24 Iουλίου 1997)

Θέμα: Πληρωμές Ευρατόμ στο πυρηνικό συγκρότημα Sellafield (Bρετανία)

Πόσα χρήματα έχει καταβάλει η Ευρατόμ τα τελευταία δέκα χρόνια για την ανάπτυξη του πυρηνικού συγκροτήματος Sellafield στην Cumbria της Βρετανίας;

Μπορεί η Επιτροπή να παράσχει αναλυτικά στοιχεία για το ύψος κάθε πληρωμής και τους σκοπούς για τους οποίους θα χρησιμοποιηθούν οι πληρωμές από την εταιρεία British Nuclear Fuels Ltd (BNFL) που διαχειρίζεται το Sellafield;

Απάντηση του κ. de Silguy εξ ονόματος της Επιτροπής (15 Σεπτεμβρίου 1997)

Η Ευρατόμ επέκτεινε μια χρηματοδότηση προς την British Nuclear Fuels Ltd. Μια σύμβαση χρηματοδότησης για ποσό ύψους 142 εκατ. USD (που αντιστοιχούν σε 100 εκατ. UKL) συνάφθηκε στις 11-17 Δεκεμβρίου 1986 για την μερική χρηματοδότηση της κατασκευής μιας θερμικής εγκατάστασης επανεπεξεργασίας πυρηνικού καυσίμου στο Sellafield, στην Cumbria για τη συντήρηση της εγκατάστασης παραλαβής και αποθήκευσης καυσίμου THORP το 1987 (η τεχνική περιγραφή στάλθηκε απευθείας στο Αξιότιμο Μέλος και στη γραμματεία του Κοινοβουλίου). Χορηγήθηκε εγγύηση εκ μέρους της βρετανικής κυβέρνησης για το δάνειο αυτό. Το συνολικό κόστος της κατασκευής αυτής υπολογίστηκε σε περίπου 1.550 εκατ. UKL, εκ των οποίων η Ευρατόμ χρηματοδότησε 100 εκατ. UKL. Το δάνειο χορηγήθηκε στις 15 Ιανουαρίου 1987 και εξοφλήθηκε πλήρως στις 15 Ιανουαρίου 1997. Δεν υπάρχει καμία εκκρεμότητα από το δάνειο αυτό και μέχρι στιγμής δεν έχουν γίνει αιτήσεις για τη χορήγηση νέου δανείου από την Ευρατόμ.